(Aplodeja)
AIDS löydettiin vuonna 1981, itse virus 1983.
Nämä Gapminder-pallukat näyttävät
viruksen levinneisyyden maailmassa vuonna 1983
tai arvion silloisesta tilanteesta.
Tässä näemme
pystyakselilla osuuden tartunnan saaneista aikuisista
ja vaaka-akselilla vuosittaiset tulot henkilöä kohti.
Pallukan koko tässä kuvastaa
tartunnan saaneiden määrää kussakin maassa
ja väri kuvaa mannerta.
Kuten näette, Yhdysvalloissa vuonna 1983
tartunnan saaneiden osuus oli hyvin pieni,
mutta väestön koon takia pallukka on silti suuri.
Suuri määrä ihmisiä oli saanut tartunnan Yhdysvalloissa.
Ja tuossa ylhäällä, näette Ugandan.
Siellä tartunnan saaneiden osuus oli lähes 5 prosenttia
ja pallukan koko oli suurehko huolimatta maan pienestä väestöstä.
Ugandassa oli tuolloin tartuntoja luultavasti suhteessa eniten koko maailmassa.
Miten asiat ovat nyt?
Nyt kun olette ymmärtäneet kaavion,
seuraavassa 60 sekunnissa
aiomme kuvata epidemian kulun maailmassa.
Mutta ensin esittelen uuden keksintöni.
(Naurua)
Minä olen jähmettänyt laserpointterin säteen tähän.
(Naurua)
(Aplodeja)
Paikoillanne, valmiit, nyt!
Ensin näemme Ugandan ja Zimbabwen nopean nousun.
Näin ne menivät ylös.
Ensimmäinen laajasti infektoitunut maa Aasiassa oli Thaimaa.
Thaimaa nousi yhdestä kahteen prosenttiin.
Sitten Uganda alkoi kääntyä takaisin,
kun taas Zimbabwe kiihtyi entisestään
ja muutama vuosi sen jälkeen Etelä-Afrikassa HIV:n yleisyys nousi kauhistuttavaa vauhtia.
Intiassa moni sai tartunnan,
mutta esiintyvyys on silti matala.
Ja miltei sama tapahtuu täällä.
Täällä Uganda tulee alas, samoin Zimbabwe,
Venäjä nousi yhteen prosenttiin.
Viimeisen kahden-kolmen vuoden aikana
HIV-epidemia on saavuttanut vakaan tilan maailmassa.
Se kesti 25 vuotta.
Mutta vakaa tila ei tarkoita sitä, että asiat olisivat menossa parempaan suuntaan,
asian tila on vain lakannut pahenemasta.
Ja se on -- vakaa tila on se, että lähes
yksi prosentti maailman aikuisväestöstä on saanut HIV-tartunnan.
Se tekee kolmestakymmenestä neljäänkymmeneen miljoonaan ihmistä,
koko Kalifornia, jokaikinen ihminen.
Tilanne on suunnilleen se tänä päivänä maailmassa.
Nyt katsomme pikauusinnan Botswanasta.
Botswana -- paremman tulotason maa eteläisessä Afrikassa,
demokraattinen hallinto, hyvä taloustilanne
ja tämä on tapahtunut siellä.
Alkutilanne oli matala, nousu oli räjähdysmäinen
huippu saavutettiin vuonna 2003,
ja tässä he ovat nyt.
Mutta pudotus tapahtuu hitaasti,
koska Botwanassa, hyvän taloustilanteen ja hallinnon ansiosta,
ihmisten hoitaminen onnistuu.
Ja jos tartunnan saaneet ihmiset saavat hoitoa, he eivät kuole AIDSiin.
Nämä prosenttiosuudet eivät tule alas,
koska tartunnan saaneet voivat pysyä elossa kymmenestä kahteenkymmeneen vuoteen.
Joten nämä mittarit ovat osin ongelmallisia.
Mutta köyhemmissä Afrikan maissa, matalan tulotason maissa
tartunnan saaneiden ihmisten prosenttiosuudet putoavat nopeammin,
koska ihmiset kuolevat edelleen.
Huolimatta jalomielisestä PEPFAR:sta
hoito ei tavoita kaikkia
ja niistä, jotka hoito tavoittaa köyhissä maissa,
ainoastaan 60 prosenttia on hoidossa kahden vuoden jälkeen.
Elinikäinen hoito ei ole realistinen vaihtoehto
jokaiselle sairastuneelle köyhimmissä maissa.
Se mitä on tehty on erittäin hyvä asia,
mutta nyt keskitytään jälleen ehkäisyyn.
Vain pysäyttämällä leviäminen
asia voidaan hoitaa maailmassa.
Lääkkeet ovat liian hintavia -- jos meillä olisi ollut rokote,
tai kun saamme rokotteen, se olisi paljon tehokkaampaa --
mutta lääkkeet ovat todella kalliita köyhille.
Ei lääkkeet itsessään, mutta
tarvittavat hoitotoimet lääkehoidon ohessa.
Nyt kun katsomme kaaviota
yksi asia tulee ilmi selvästi:
näette siniset pallukat
HIV-tartuntojen määrä sanotaan olevan hyvin korkea Afrikassa.
Minä sanoisin, että HIV on hyvin erilainen Afrikassa.
Suurimmat HIV-esiintyvyydet löytyvät
Afrikan maista,
silti, Selegalissa, tässä alhaalla,
tartuntojen yleisyys on sama kuin Yhdysvalloissa.
Näet Madagaskarin
ja monia muita Afrikan maita
yhtä alhaalta kuin muu maailma.
On kauheaa yleistystä pitää Afrikkaa yhtenä kokonaisuutena
ja ajatella, että Afrikassa maat menevät kaikki samaan suuntaan.
Se on lopetettava.
Se ei ole kunnioittavaa, eikä edes kovin fiksua
ajatella siten.
(Aplodeja)
Minulla oli onni elää ja työskennellä jonkin aikaa Yhdysvalloissa.
Huomasin, että San Francisco ja Salt Lake City olivat kovin erilaisia.
(Naurua)
Asia on sama Afrikassa -- eroja on paljon.
Miksi se on niin korkealla? Johtuuko se sodasta?
Ei johdu. Katsokaa.
Sodan repimä Kongo on tässä alhaalla. Kaksi, kolme, neljä prosenttia.
Ja tämä on rauhaisa Zambia, naapurimaa -- 15 prosenttia.
Ja on olemassa tutkimuksia Kongosta tulleista pakolaisista,
heistä kaksi-kolme prosenttia on saanut tartunnan
ja rauhallisesssa Zambiassa osuus on paljon suurempi.
Tutkimukset osoittavat selvästi,
että sodat ja raiskaukset ovat kauhistuttavia.
Mutta tämä ei ole selittävä tekijä korkeisiin lukemiin Afrikassa.
No, onko se köyhyys?
Jos asiaa katsotaan suuressa mittakaavassa,
näyttää siltä, että mitä enemmän on rahaa, sitä enemmän on HIV:tä.
Mutta se on hyvin yleistetty näkemys.
Katsotaan tilannetta Tansaniassa.
Jaan nyt Tansanian viiteen tuloluokkaan,
korkeimmasta tuloluokasta matalimpaan,
ja tässä näemme.
Korkeimmalla tuloluokalla, ei voisi sanoa rikkaalla,
on korkein esiintyvyys HIV:ssä.
Esiintyvyys vaihtelee yhdestätoista prosentista neljään prosenttiin,
ja ero on vielä suurempi naisilla.
Paljon sellaista, jonka luulimme pitävän paikkansa
on nyt osoittettu vääräksi
afrikkalaisten ja kansainvälisten tutkijoiden tutkimuksissa.
Tämä on siis vaihtelu Tansanian sisällä.
Enkä voi olla näyttämättä Keniaa.
Katsokaa Keniaa.
Olen jakanut Kenian sen maakuntiin.
Näin.
Katsokaa vaihtelua yhden afrikkalaisen valtion sisällä -
esiintyvyys vaihtelee erittäin matalasta erittäin korkeaan
ja suurimmassa osassa maakunnista taso on aika vaatimaton.
No, mistä se sitten johtuu?
Miksi näemme erittäin korkeita esiintyvyyslukuja joissain maissa?
No, se on yleisempää tapauksissa, joissa on useita seksipartnereita,
vähemmän kondomin käyttöä
ja seksiä eri-ikäisten välillä
tarkoitaen, että vanhemmilla miehillä tapaa olla seksiä nuorempien naisten kanssa.
Esiintyvyys on suurempaa nuorilla naisilla kuin nuorilla miehillä
monissa suuren esiintyvyyden maissa.
Mutta missä ne sijaitsevat?
siirrän pallukat maailmankartalle.
Katsokaa, korkean esiintyvyyden valtiot muodostavat neljä prosenttia maailman väestöstä
ja 50 prosenttia kaikista HIV-tartunnoista.
HIV esiintyy kaikkialla maailmassa
Pallukoita on jokapuolella maailmaa.
Brasiliassa on suuri määrä tartunnan saaneita.
Arabivaltioissa ei niinkään, mutta Iranissa esiintyvyys on melko suuri.
Iranissa on heroiiniaddikteja sekä prostituutiota.
Intiassa määrä on suuri koska väestö itsessään on niin suuri.
Kauko-Itä, ja niin edelleen.
Mutta täällä on yksi osa Afrikkaa -
vaikeaa tässä asiassa on
olla tekemättä yleistävää väitettä Afrikasta,
olla päätymättä yksinkertaistettuihin ideoihin tilanteesta.
Toisaalta, [täytyy myöntää asian vakavuus],
koska tiedemaailmalla on yksimielisyys tämän mallin paikkansapitävyydestä.
UNAIDS:lla on viimein hyvää dataa
HIV:n levinneisyydestä.
Levinneisyyttä voisi selittää partnerien samanaikaisuus
Tai virustyyppien ominaisuudet.
Saattaa olla vielä muitakin tekijöitä,
jotka vaikuttavat tartuntojen esiintyvyyteen.
Loppujen lopuksi, jos on täysin terve ja harrastaa heteroseksiä,
tartunnan riski yhdessä yhdynnässä on yksi tuhannesta.
Älä kuitenkaan hyppää loppupäätelmiin tämän takia,
käyttäytykää kunnolla tänä yönä.
(Naurua)
Mutta, jos olet epäedullisessa tilanteessa,
esimerkiksi aikaisempia sukupuolitauteja, riski voi olla yksi sadasta.
Arvelemme, että kyse on samanaikaisuudesta.
Mitä sillä oikein tarkoitetaan?
Meillä Ruotsissa ei juurikaan ole samanaikaisia seksisuhteita.
Meillä on sarjamonogamia.
Vodkaa, Uudenvuoden aatto --- uusi kumppani kevääksi.
Vodkaa, juhannusaatto -- uusi kumppani syksyksi.
Vodkaa -- ja sitä rataa, ymmärrätte pointin?
Siinä kerääntyy iso liuta exiä.
Meillä on vakava klamydiaepidemia --
joka pysyy vielä vuosia.
HIV:llä tartuttavuus on korkeimmillaan kuusi viikkoa infektion jälkeen
ja siksi seksi useiden partnerien kanssa samassa kuussa
on paljon vaarallisempaa kuin muissa infektioissa.
Luultavasti tarttuvuus riippuu monesta asiasta.
Se, mikä tekee minut onnelliseksi on, että olemme siirtymässä kohti
tilannetta, joka näyttää tältä:
Tämän kaavion voi ladata vapaasti.
Me latasimme UNAIDS-datan osoitteeseen Gapminder.org.
Ja toivomme, kun kyse on globaaleista tulevaisuuden ongelmista,
että emme käytä vain sydäntä,
emmekä lompakkoa,
vaan myös järkeämme.
Kiitos paljon.
(Aplodeja)